Zoologie. Symbolae Sirenologicae. 137 
apertura externa magis oblonga, parum cordata, processum zygomaticum 
postice parum vel vix superat. — Ossa frontis ‘margine laterali cristata, sa- 
tis declivia. Processus orbitalis ossis frontis angulo fere obtuso extrorsum 
versus orbitam tendens, margine posteriore et anteriore parum emarginatus, 
apice suo valde dilatatus et narium aperturae externae posteriori parti vel 
medio oppositus, — Ossa bregmatis vix parum retrorsum declivia, intime 
confluxa. — Ossis occipitis condyli postice supra squamam occipitalem plus 
minusve insigniter prominentes. Vertebrae colli 6 vel 7(?). Vertebrae dorsi 
et costarum 15 — 17 paria. Vertebrae lumbares sacrales et caudales 24 — 28. 
Vertebrarum dorsalium mediarum corpora infra cristata. Costarum paria 15 
— 17. Costarum verarum paria duo vel tria. Digitus internus Schlegelio 
teste phalanges 2, secundus et externus tres, duo reliqui quatuor offerunt. 
Digitorum ungues saepe distincti. Ventriculus in sacco coeco appendice 
conica auctus. Coecum bifidum. Renes lobati. 
. 2. 
Genus 2. Halicore Illiger (Trichechus Storr, Limne, Erxleben; Rosmarus 
Bodd.; Dugong La Cepède, Dumeril; Dugungus Tiedemann). 
Character essentialis. 
Dentes incisivi supra in adultis conici satis magni bini, ex ossibus plus 
minusve prominuli, infra nulli.*) Molares utrinque utrinsecus quini vel in 
individuis aetate provectis jactura quaterni, terni vel bini. Molarium coro- 
nae in junioribus conicae, plerumque simplices, in adultis detrimento trun- 
catae, planae. In palati et mandibulae anteriore parte lamina cornea satis 
crassa, sulcis et eminentiis angulatis inaequalis et aspera, quae sibi invicem 
oppositae animadvertuntur et vice versa recipiuntur. Pinna caudalis forci- 
pata. Labia duplicata. 
*) In pullis praeterea supra duo ali parvi, in mandibula vero quaterni minimi decidui obser- 
vantur. 
Mém. sc. natur. T. F. 48 
